Amud n tezlatin n yigrudan imecṭaḥ i d-nejmaɛ deg temnaḍin-nteɣ, yella-d uxedim deg uḥric-agi wis sin ɣef tutlayt, talɣa d isental n yeḍrisen id yellan ɣef isefra i aɣ-d wwin yemsulɣa, ama d tid qqaren neɣ i asen-qaren i yigerdan mi ara bdun lehdur. Deg uswir n tutlayt nga tasleḍt i ukkuz n yiferdisen yettuneḥsaben d igenjdanen deg tutlayt wiki d ireṭṭalen, ismawen (amdan, aɣersiw, adeg ), imeslayen n yigerdan d wawalen ur nesɛi ara anamek, nefka-d amedya i yal aferdis deg yeḍrisen n wammud i d-nejmaɛ akken ad nesefhem yal aferdis akken iwata. Nufa-d tizlatin n yigerdan imectah ugten deg-sen wawalen i d-yemmalen tameslayt nsen mi ara bdun lehdur, ayagi dɣa i d-yessebganen, idrisen-agi d tamedyazt n yigerdan imectah. Rnu ɣer wa-ya, llan wawalen ur nesɛi ara anamek neɣ ahat, ddan-d deg zzman uɣalen beddlen talɣa. Ma deg uswir n talɣa newwid awal ɣef uzwel n yal aḍris, am akken d nemslay ɣef teɣzi d tewzel n yeḍrisen-a, nenna-d amek bnan yeḍrisen d waceḥal n waffiren yesɛa yal aḍris, sin akkin newwid awal ɣef uzenziɣ n tmeɣrutin yellan deg yal aḍris.